Artemisia genipi

Artemisia genipi 
Pianta erbosa ch'a viv sempe, con gambe drite, àute da 5 a 15 cm., lanose, sempie e con ramet strissiant o drit. Le feuje basaj, con atach curt, a son dividùe an tre part. Le fior, a son butà a spi pi  men longhe. Minca fior, longa da 5 a 8 mm., a l'é formà da 10-20 fiorin-e color giaun òr.

Le tre specie ëd genepì pi conossùe a son:
 Artemisia genipi, (costa), ciamà genepì mas-cc;
 Artemisia glacialis, ciamà genepì dij giassé;
 Artemisia mutellina, ciamà genepì bianch.

 Ambient 
Pianta caraterìstica dle region alpin-e, a chërs a autësse comprèise tra 1500 e 3000 méter.

 Proprietà 
As dòvra la piantin-a fiorìa (a l'inissi dla fioridura) e fàita sëcché a l'ombra e a l'aria. Proprietà tòniche e antispasmòdiche.

 Cusin-a 
A ven dovrà për confessioné ël famos licor.

 Arferiment bibliogràfich për chi a veul fé dj'arserche pì ancreuse 
 Artemisia genipi Weber

Categorìa:Erbe aromàtiche
Categorìa:Artemisia